**Molėtų rajono savivaldybės taryba**

**SPRENDIMAS**

**Dėl molėtų r. giedraičių Antano Jaroševičiaus gimnazijos struktūros pertvarkymo ir nuostatų patvirtinimo**

2020 m. liepos    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 44 straipsnio 4 ir 5 dalimis, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 4 punktu, Lietuvos Respublikos švietimo, mokslo ir sporto ministro 2011 m. birželio 29 d. įsakymo Nr.V-1164 „Dėl nuostatų, įstatų ar statutų įforminimo reikalavimų patvirtinimo“ 2 punktu, atsižvelgdama į Molėtų r. Giedraičių Antano Jaroševičiaus gimnazijos Dubingių pagrindinio ugdymo skyriaus mokinių skaičiaus perspektyvą,

Molėtų rajono savivaldybės taryba n u s p r e n d ž i a:

1. Pertvarkyti Molėtų r. Giedraičių Antano Jaroševičiaus gimnazijos struktūrą, nuo 2020 m. rugpjūčio 31 d. likviduojant Molėtų r. Giedraičių Antano Jaroševičiaus gimnazijos Dubingių pagrindinio ugdymo skyrių.
2. Įpareigoti Molėtų r. Giedraičių Antano Jaroševičiaus gimnazijos direktorę Iriną Žiupkienę Lietuvos Respublikos švietimo įstatymo nustatyta tvarka pranešti mokiniams apie numatomą skyriaus likvidavimą.

3. Patvirtinti Molėtų r. Giedraičių Antano Jaroševičiaus gimnazijos nuostatus (pridedama).

4. Įgalioti Iriną Žiupkienę, Molėtų r. Giedraičių Antano Jaroševičiaus gimnazijos direktorę, pasirašyti šiuo sprendimu patvirtintus įstaigos nuostatus ir iki 2020 m. rugsėjo 1 d. įregistruoti juos Juridinių asmenų registre įstatymų nustatyta tvarka.

5. Pripažinti netekusiu galios Molėtų rajono savivaldybės tarybos 2020 m. gegužės 28 d. sprendimo Nr.B1-135 „Dėl Molėtų r. Joniškio mokyklos-daugiafunkcio centro reorganizavimo, reorganizavimo sąlygų aprašo ir Molėtų r. Giedraičių Antano Jaroševičiaus gimnazijos nuostatų patvirtinimo“ 3.2 papunktį, nuo šiuo sprendimu patvirtintų nuostatų įregistravimo Juridinių asmenų registre dienos.

Šis sprendimas per vieną mėnesį nuo jo įsigaliojimo dienos gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras